განმარტებითი ბარათი
„საქართველოს კომუნიკაციების ეროვნული კომისიის საქმიანობის მარეგულირებელი წესების დამტკიცების თაობაზე“ საქართველოს კომუნიკაციების ეროვნული კომისიის 2003 წლის 27 ივნისის №1 დადგენილებაში ცვლილების შეტანის შესახებ“ საქართველოს კომუნიკაციების ეროვნული კომისიის დადგენილების პროექტზე

ა) დადგენილების პროექტის მიღების მიზეზი 
„მაუწყებლობის შესახებ“ საქართველოს კანონში (შემდგომში - კანონი) შეტანილი ცვლილებით (დოკუმენტის ნომერი: 390-IIმს-XIმპ; გამოქვეყნების წყარო, თარიღი: ვებგვერდი, 02/04/2025; სარეგისტრაციო კოდი: 450140000.05.001.102540) მაუწყებლობის ერთ-ერთ სახეობად განისაზღვრა კულტურულ-შემოქმედებითი რადიომაუწყებლობა. 
კულტურულ-შემოქმედებითი  რადიომაუწყებელი, კანონის თანახმად, შესაძლოა იყოს ლიცენზიის მფლობელი. საქართველოს კომუნიკაციების ეროვნული კომისიის (შემდგომში - კომისია) კანონქვემდებარე ნორმატიულ აქტში - „საქართველოს კომუნიკაციების ეროვნული კომისიის საქმიანობის მარეგულირებელი წესების დამტკიცების თაობაზე“ საქართველოს კომუნიკაციების ეროვნული კომისიის 2003 წლის 27 ივნისის №1 დადგენილება (შემდგომში - დადგენილება) - სახელდებითაა მოხსენიებული მაუწყებლობის სხვა სახეობების (სათემო მაუწყებლობა/კერძო მაუწყებლობა) ლიცენზირებასთან დაკავშირებული საკითხი, მაგრამ არ გვხვდება ინფორმაცია კულტურულ-შემოქმედებით რადიომაუწყებლობასთან დაკავშირებით. შესაბამისად, საჭიროა ცვლილება შევიდეს დადგენილებაში და განისაზღვროს კულტურულ-შემოქმედებითი რადიომაუწყებლობის ლიცენზირებასთან დაკავშირებული საკითხიც.
ამდენად, დადგენილების პროექტის მიღების მიზეზი არის კომისიის კანონქვემდებარე ნორმატიული აქტის - „საქართველოს კომუნიკაციების ეროვნული კომისიის საქმიანობის მარეგულირებელი წესების დამტკიცების თაობაზე“ საქართველოს კომუნიკაციების ეროვნული კომისიის 2003 წლის 27 ივნისის №1 დადგენილება - კანონთან შესაბამისობაში მოყვანა.

ბ) დადგენილების პროექტის არსი და დამახასიათებელი ძირითადი ნიშნები
დადგენილებით დამტკიცებული „საქართველოს კომუნიკაციების ეროვნული კომისიის საქმიანობის მარეგულირებელი წესების“ (დანართი N1) პირველი მუხლის მე-3 პუნქტის თანახმად, „კომისია გასცემს კერძო მაუწყებლობის ლიცენზიის, სათემო მაუწყებლობის ლიცენზიისა და რადიოსიხშირული სპექტრით სარგებლობის ლიცენზიის ფლობის დამადასტურებელ საბუთს – სალიცენზიო მოწმობას (დანართი №1.1-ის, დანართი №1.2-ის და დანართი №1.3-ის შესაბამისად)“. კანონქვემდებარე ნორმატიული აქტის კანონთან შესაბამისობაში მოსაყვანად პუნქტს ემატება, რომ კომისია გასცემს კულტურულ-შემოქმედებითი რადიომაუწყებლობის სალიცენზიო მოწმობასაც, ამასთანავე, ამავე აქტით დგინდება ამგვარი მოწმობის ფორმაც.

გ) დადგენილების პროექტის საფინანსო-ეკონომიკური გაანგარიშება
დადგენილების პროექტის მიღება არ იქონიებს გავლენას კომისიის ბიუჯეტზე.
დადგენილების პროექტის მიღება არ იქონიებს გავლენას სახელმწიფო ბიუჯეტის საშემოსავლო და ხარჯვით ნაწილებზე და არც იმ პირთა ფინანსურ მდგომარეობაზე, რომლებზეც გავრცელდება მისი მოქმედება.

დ)  ქალისა და მამაკაცის თანასწორობის მდგომარეობაზე კანონქვემდებარე ნორმატიული აქტის პროექტის მოსალოდნელი ზეგავლენის შეფასება
დადგენილების პროექტის მიღებით ქალისა და მამაკაცის თანასწორობის მდგომარეობაზე ზეგავლენის მოხდენა მოსალოდნელი არ არის.

ე) ევროკავშირის ის სამართლებრივი აქტი, რომელთან დაახლოების ვალდებულებაც გამომდინარეობს „ერთი მხრივ, საქართველოსა და, მეორე მხრივ, ევროკავშირს და ევროპის ატომური ენერგიის გაერთიანებას და მათ წევრ სახელმწიფოებს შორის ასოცირების შესახებ შეთანხმებიდან“ ან ევროკავშირთან დადებული საქართველოს სხვა ორმხრივი და მრავალმხრივი ხელშეკრულებებიდან
ასეთი არ არსებობს. 

ვ) დადგენილების  პროექტის ავტორი და წარმდგენი
დადგენილების პროექტის ავტორი და წარმდგენია საქართველოს კომუნიკაციების ეროვნული კომისია.
 
